Toshkentda ProCab mahsulotlari taqdimoti bo‘lib o‘tdi

Joriy yilning 24 sentabr kuni Toshkentdagi Wyndham Tashkent mehmonxonasida turli xil kabellar ishlab chiqaruvchi ProCab MChJ O‘zbek-Britaniya qo‘shma korxonasi ishlab chiqaradigan mahsulotlar taqdimoti bo‘lib o‘tdi.
Taqdimot marosimini qo‘shma korxona direktori vazifasini bajaruvchi A. Abdushukurov ochib berdi va yig‘ilganlarni zavod faoliyati bilan tanishtirdi. 
Shundan so‘ng korxonaning marketing va savdo bo‘limi boshlig‘i Sh. Xolboyev so‘zga chiqdi.
Taqdimot marosimi davomida yig‘ilganlarga zavodda ishlab chiqariladigan mahsulotlar, ularning sifati, xomashyo va qo‘llaniladigan uskunalar, korxonaning kelgusi rejalari haqida batafsil ma'lumot berildi.
Marosim davomida, shuningdek, qimmatbaho sovg‘alardan iborat yutuqli o‘yin va kuchlanish kabellarini ulash bo‘yicha master-klass ham o‘tkazildi.